Lluna Plena es consolida com a alternativa a l'oci tradicional de cap de setmana
03 de juliol 2017

![Imagen 1](/media/1kxhc330/99_maq_lluna_plena_01.jpg)![Imagen 2](/media/5mobt2s3/99_maq_lluna_plena_02.jpg)

​El passat cap de setmana, el programa d'oci alternatiu promogut per la regidoria de Joventut Lluna Plena va omplir el poliesportiu René Marigil d'activitats esportives per a la joventut de Sagunt i així acomiadar el curs 2016-2017. Vora 500 joves van participar en els tornejos de futbol, voleibol, bàsquet, i van gaudir de _aquaerobic_ en la piscina, jocs i fins i tot una sessió de música amb discjòquei.

 ![](/media/xtuabdu0/99_c_lluna_plena_03.jpg)

Des de les 17 hores del dissabte 1 de juliol, quan van començar els tornejos en les pistes interiors, fins a les 2 hores de la matinada del dissabte al diumenge, els corresponsals dels IES locals van acomiadar el curs amb un últim programa d'oci alternatiu dirigit a joves d'entre 12 i 25 anys.

El regidor de Joventut, Guillermo Sampedro, ha destacat que amb este programa promogut per la seua delegació, “**s'ha posat en marxa i s'ha consolidat una alternativa d'oci de cap de setmana per a la joventut diferent i més saludable que la tradicional i en este cas, a més, s'han utilitzat les instal·lacions esportives en un horari diferent a l'habitual**”. També ha ressaltat la implicació dels corresponsals dels IES “**els quals posen en marxa les activitats que organitza el Casal Jove**”.

![](/media/0vyh04jj/99_c_lluna_plena_01.jpg)![](/media/zldnocli/99_c_lluna_plena_02.jpg) 

*   [](http://www.facebook.com/sharer.php?u=https://aytosagunto.es/va/actualitat/lluna-plena-es-consolida-com-a-alternativa-a-l-oci-tradicional-de-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/lluna-plena-es-consolida-com-a-alternativa-a-l-oci-tradicional-de-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/lluna-plena-es-consolida-com-a-alternativa-a-l-oci-tradicional-de-cap-de-setmana/ "Linked In")
*   [](mailto:?body=https://aytosagunto.es/va/actualitat/lluna-plena-es-consolida-com-a-alternativa-a-l-oci-tradicional-de-cap-de-setmana/)